Euroopa Kohtu (üheksas koda) 12. septembri 2024. aasta määrus – Oblastna direktsia na MVR – Veliko Tarnovo
(kohtuasi C‑122/24)
Eelotsusetaotlus – Euroopa Kohtu kodukorra artikli 53 lõige 2 ja artikkel 94 – Põhikohtuasja faktiliste asjaolude esitamise ja eelotsuse küsimusele vastamise vajalikkuse põhjendamise nõue – Piisavate täpsustuste puudumine – Ilmselge vastuvõetamatus
1.      Eelotsuse küsimused – Vastuvõetavus – Küsimused, mis on esitatud ilma piisavate täpsustusteta faktilise tausta kohta ning põhjuste kohta, mis selgitavad, miks on vaja vastust eelotsuse küsimustele – Euroopa Kohtu võimatus hinnata viidatud liidu õiguse sätete kohaldatavust ja asjakohasust – Ilmselge vastuvõetamatus
(ELTL artikkel 267; Euroopa Kohtu põhikiri, artikkel 23; Euroopa Kohtu kodukord, artikli 53 lõige 2 ning artikli 94 punktid a ja c)
(vt punktid 17–23 ja 37 ning resolutsioon)
2.      Eelotsuse küsimused – Euroopa Kohtu pädevus – Piirid – Põhiõiguste harta tõlgendamise taotlus – Euroopa Kohtu võimatus kontrollida muude viidatud liidu õigusnormide kohaldatavust ja asjassepuutuvust – Ilmselge vastuvõetamatus
(Euroopa Liidu põhiõiguste harta, artikli 51 lõige 1; Euroopa Kohtu kodukord, artikli 53 lõige 2; Euroopa Parlamendi ja nõukogu direktiiv 2006/126)
(vt punktid 25–27 ja 34–37 ning resolutsioon)
Resolutsioon
Administrativen sad Varna (Varna halduskohus, Bulgaaria) 31. jaanuari 2024. aasta otsusega esitatud eelotsusetaotlus on ilmselgelt vastuvõetamatu.